**РЕГЛАМЕНТ НА НАЦИОНАЛЕН КОНКУРС**

**„ЖИВОТЪТ Е С ПРЕДИМСТВО“**

През 2021 г. Областна администрация – Габрово и Областна комисията по безопасност на движението по пътищата към Областен управител на област Габрово отбеляза „безопасно“ „Дните по безопасност на пътя*“*, чрез поставяне в градска среда на макети на деца, имитиращи рисково пресичане на пешеходни пътеки.

Целта, която Комисията си постави с реализирането на инициативата, е преди всичко да се заостри вниманието на водачите на превозни средства към наличната пешеходна пътека и същевременно с това да се напомни и окаже по различен начин на пешеходците и най-вече на децата, къде е правилното за пресичане място.

В продължение на тази кампания Областна администрация - Габрово организира Национален конкурс за комикс на тема „Животът е с предимство“ с подкрепата на Министерство на образованието и науката и Държавна агенция „Безопасност на движението по пътищата“

***Целта на конкурса*** е чрез съвременните способи на комикса, по лесен, забавен и достъпен начин да се представят основните правила за безопасно шофиране, пресичане, колоездене и то през погледа на децата и насочено като послание към децата. Да се представят различни рискови ситуации, случки, и преживявания на участниците в движението. Отличените творби да бъдат приложени в образователния процес по БДП.

***Кой може да участва?***

І възрастова група – от 7 до 12 години

ІI възрастова група – от 13 до 17 години

ІII възрастова група – над 18 години

***Изисквания към творбите***

* Комиксът трябва да има заглавие и да кореспондира с темата за пътна безопасност
* За типажите на главните герои да бъдат свободно интерпретирани фигурите на момче и момиче, поставени до пешеходните пътеки, в публичната среда на област Габрово.
* **Всеки автор участва само с един комикс**
* Всяка творба следва да бъд**е** максимум 4 страници, формат A4 или A3 –номерирани на гърба и надписани със заглавието на комикса
* **Техника** – свободна
* Всяка творба следва да бъде придружена от информация за автора – име, възраст, адрес, телефон, e-mail
* За всички участници под 18 г. се изисква съгласие от родител

***Приложение***:

Фигура 1 - момиче

Фигура 2 - момче

***Право на собственост, права за ползване и публикация на произведенията, участващи в конкурс***

Авторското право върху изпратените творби остава собственост на участника. Областна администрация - Габрово става собственик и придобива правото да използва безсрочно изпратените творби или части от тях за възпроизвеждане и разпространяване или да се използват по всякакъв начин, с всякакви средства, включително за изложби, публикации и реклама, без за това да е необходимо изрично съгласие на авторите и без да им се дължи възнаграждение.

***Критерии за оценка***

* Да отговаря на темата на конкурса
* Оригиналност на сценария
* Драматургия
* Композиция на страницата
* Разработка и характеристика на героите
* Графично изпълнение

***Жури***

1. АНТОН СТАЙКОВ, зам.-председател на УС по творческата дейност и завеждащ изложбена, международна и информационна дейност към Съюза на българските художници – ПРЕДСЕДАТЕЛ
2. Мария Ландова - артист, учител и създател на "Лятна Академия за деца и ученици в Национална Художествена Академия" *-* член
3. Представител на МОН - член
4. Представител на ДА „Безопасност на движението по пътищата“ - член
5. Представител на Областна администрация – Габрово - член
6. Представител на сектор „Пътна полиция“ към ОД на МВР – Габрово- член

***Награди за всяка от посочените възрастови групи***

I място – ваучер в размер на 350 лв

II място – ваучер в размер на 200 лв

III място – ваучер в размер на 100 лв

***Период и начин на участие***

Обявяване на конкурса – 23 септември 2021 г.

Краен срок на подаване на творбите – 5 ноември 2021 г.

Обявяване на отличените – 23 ноември 2021 г.

Награждаване на победителите – 26 ноември 2021 г.

Всички желаещи да участват следват да изпратят по пощата или на ръка на адреса на организатора следните документи

1. Формуляр за участие

2. Комикс на хартия

***Адрес на подаване:***

Областна администрация - Габрово

5300 Габрово, пл. „Възраждане“ 5

За Национален конкурс за комикс „Животът е с предимство“

Настоящият регламент, приложенията към него и цялата информация за Националния конкурс са достъпни на интернет страницата на Областна администрация – Габрово [www.gb.government.bg](http://www.gb.government.bg)